Fit-13 ta' Lulju 1969 miet, f'daru ġewwa tas-Sliema, wieħed mill- ewwel membri li ffurmaw il-Għaqda tal-Kittieba tal-Malti: NIKOL BIANCARDI. Huwa baqa' sa l-aħħar Membru akkademiku ta' dina l-Għaqda u għal bosta u bosta drabi kien Membru tal-Kunsill. Nikol miet ta' 6s sena huwa kien twieled il-Belt Valletta. fil-10 ta' Marzu 1904; kien miżżewweġ lil Marv Sciberras li bosta għadhom jiftakru l-ħila tagħha bħala attriċi drammatika. F'dik li hiża arti teatrali Nikol beda l-karriera tiegħu mal-Kump. 'Cittadini' u wara kien membru. ta' l-''Indipendenza'' taħt it-treġija ta' Mikiel Anġ Borg. Ma damx ħafna ma sar is-suġġeritur ta' din il- Kumpanija u l-ħila tiegħu f'din is-sengħa kienet hekk kbira li l-istess Professur Gustu Bartolo talbu jissuġġerixxi l-''Geisha'' u operetti oħra. Nikol Biancardi jibqa' mfakkar bħala fundatur tal-Għaqda ''Bajda u Ħamra' li ħoloq bil-għan li tniedi konkorsi filodrammatiċi bħal in- koraġġiment għall-kumpaniji ta' dawk iż-żminijiet (1946); din il-għaqda tefgħet il-bażi għar-reċitar modern bil-malti u ħolqot l-idea għal Teatru Nazzjonali fostna. Nikol kien magħmul Membru ma' tul ħajtu tal- Malta Drama League. Meta r-Rediffusion ħolqot l-ewwel Panel, Biancardi kien wieħed mill-erbgħa memb,i ta' dan il-panel. F' żgħożitu qaleb għall-Malti d- dramm 'franċiż ''Papà Lebonnard' u kiteb il-kummiedja soċjali ' 'Il- Burraxka'; huwa kien awtur ukoll ta' bosta sketches, poeżiji serji u umoristiċi, 'artikoli f'ġurnali lokali u bosta oħra f'rivisti u almanakki. F dak li huwa ġurnaliżmu Nikol Biancardi kien wieħed minn ta' quddiemnett. Huwa kien fuq l-istaff tal-'Labour Opimion' u tal- 'Kotra'' kif ukoll kollaboratur tad-'Dr. Xekkek' li baqa' fidil lejh sa l-aħħar, Meta spiċċa dan il-folju Biancardi daħal fi Strickland House u kien jaħdem b'ruħu u b'ġismu, ma' tul il-gwerra kollha, fuq il-ġurnali maħruġa minn dik l-istamperija. Bosta drabi gemgem miegħi li kien jagħmel dak ix-xogħol kollu li ħaddieħor kien jieħu l-unur tiegħu. Ma' tul il-gwerra Biancardi kien il-kommentatur ta' l-aħbarijiet minn fuq ir-Rediffusion u dam jaqdi dan id-dmir sal-1943. Mill-1949 sal-1959, għal għaxar snir: sħaħ, huwa kien Ċensur tal- Films. Fl-1922 kien wieħed milli ħolqu l-Kumitat distrettwali Laburista, tal-Belt Valletta u ma biddel qatt l-ideali tiegħu. Issa Nikol Biancardi ma għadux aktar fostna biex jagħtina t-twis- sijiet tiegħu u jgħinna fejn jista', iżda ismu /ibqa' dejjem quddiemna bħala wieħed mis-suldati ta' l-i'sien Malta u wieħed minn ta' quddiem- nett.